
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 203 

2 Οκτωβρίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

165. Προϋποθέσεις, δικαιολογητικά και εξετάσεις για 

την προαγωγή Αγροφυλάκων στο βαθμό του Αρ- 
χιφύλακα και για την κατάταξη Αγροφυλάκων 
και Αρχιφυλάκων ως Αγρονόμων. 1 

166. Επιστημονικό βαθμολόγιο-προσοντολόγιο ια¬ 
τρών και οδοντιάτρων του ΙΚΑ - ΕΤΑΜ. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 165 
Προϋποθέσεις, δικαιολογητικά και εξετάσεις για την 
προαγωγή Αγροφυλάκων στο βαθμό του Αρχκρύλα- 
κα και για την κατάταξη Αγροφυλάκων και Αρχιφυ- 
λάκων ως Αγρονόμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 19 παρ. 5 και 6 του ν. 3585/2007 «Προστα¬ 
σία του περιβάλλοντος, αγροτική ασφάλεια και άλλες 
διατάξεις» (Α'-148). 

2. Το άρθρο 90 του Κώδικα Νομοθεσίας για την «Κυβέρ¬ 
νηση και τα Κυβερνητικά Όργανα» που κωδικοποιήθηκε 
με το άρθρο πρώτο του π.δ/τος 63/2005 (Α' - 98). 

3. Την υπ’ αριθμ. Υ357/7.1.2009 απόφαση του Πρωθυ¬ 
πουργού «Κατάργηση θέσης υφυπουργού και σύσταση 
θέσης αναπληρωτή υπουργού Εσωτερικών» (Β'-3). 

4. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

5. Την υπ' αριθμ. 251/2009 γνωμοδότηση του Συμβουλί¬ 
ου Επικράτειας, ύστερα από πρόταση του Αναπληρωτή 
Υπουργού Εσωτερικών, αποφασίζουμε: 

ΚΕΦΑΛΑΙΟ Α' 

Διαδικασία προαγωγικών εξετάσεων Αγροφυλάκων 
για το βαθμό του Αρχιφύλακα. 


Άρθρο 1 

Προϋποθέσεις συμμετοχής στις εξετάσεις 

Δικαίωμα συμμετοχής στις προαγωγικές εξετάσεις 
για το βαθμό του Αρχιφύλακα έχουν οι Αγροφύλακες, 
εφόσον πληρούν σωρευτικά τις εξής προϋποθέσεις: 

α. Συμπληρώνουν τρία (3) έτη πραγματικής υπηρεσί¬ 
ας από την έξοδό τους από τη Σχολή Αγροφυλάκων, 
μέχρι την 31η Δεκεμβρίου του έτους προκήρυξης των 
εξετάσεων. 

β. Είναι κάτοχοι απολυτηρίου τίτλου Λυκείου ή ισότι¬ 
μου τίτλου σπουδών. 

Άρθρο 2 

Αριθμός θέσεων Αρχιφυλάκων προς κάλυψη 

Ο αριθμός των θέσεων Αρχιφυλάκων προς κάλυψη, με 
προαγωγικές εξετάσεις, καθορίζεται κάθε φορά από τη 
Διεύθυνση Διοικητικού και Οικονομικοτεχνικών Μέσων 
του Αρχηγείου Ελληνικής Αγροφυλακής, με βάση τα 
κενά που προβλέπεται να δημιουργηθούν στο βαθμό 
αυτό, κατά την 31η Δεκεμβρίου του έτους προκήρυξης 
των εξετάσεων. Ο καθορισμός του αριθμού αυτού γί¬ 
νεται υποχρεωτικά πριν από την προκήρυξη των εξετά¬ 
σεων. Αύξηση του αριθμού αυτού δεν επιτρέπεται μετά 
την έκδοση των αποτελεσμάτων. 

Αρθρο 3 

Προκήρυξη προαγωγικών εξετάσεων 

1. Οι προαγωγικές εξετάσεις διενεργούνται στην Αθή¬ 
να και στη Θεσσαλονίκη με μέριμνα και ευθύνη της 
Σχολής Μετεκπαίδευσης και Επιμόρφωσης. Με διαταγή 
του Διευθυντή της Αγρονομικής Ακαδημίας ορίζονται 
εξεταστικά κέντρα ανάλογα με τον αριθμό των υπο¬ 
ψηφίων. Με την προκήρυξη των εξετάσεων μπορεί να 
ορίζεται ως τόπος διενέργειας αυτών μόνον η Αθήνα. 
Στην περίπτωση που οι εξετάσεις διενεργούνται και 
στη Θεσσαλονίκη, η εποπτεία αυτών ανατίθεται στο 
Διευθυντή της οικείας Διεύθυνσης Αγροφυλακής Πε¬ 
ριφέρειας. 

2. Στο εξεταστικό κέντρο της Θεσσαλονίκης διαγω¬ 
νίζονται υποψήφιοι των Υπηρεσιών που εδρεύουν στη 
Θεσσαλία, Μακεδονία, Θράκη, Ήπειρο καθώς και στα 
Νησιά Κέρκυρα, Λευκάδα, Λήμνο και Λέσβο. 

Οι υποψήφιοι των υπηρεσιών Ηπείρου, Κέρκυρας, Λευ- 
κάδος, Λήμνου και Λέσβου, μπορεί να διαγωνίζονται 
στον Νομό Αττικής, εφόσον το επιθυμούν. 

3. Οι προαγωγικές εξετάσεις διενεργούνται μετά από 
προκήρυξη του Αρχηγού της Ελληνικής Αγροφυλακής, 
στην οποία ορίζονται: 

α. Ο αριθμός των θέσεων προς κάλυψη. 

β. Οι προβλεπόμενες από το άρθρο 1 του παρόντος 
προϋποθέσεις συμμετοχής στις εξετάσεις. 

γ. Τα απαιτούμενα δικαιολογητικά, ο χρόνος και ο 
τρόπος υποβολής τους. 

δ. Ο χρόνος και ο τόπος διενέργειας των εξετάσεων. 
Η ημερομηνία έναρξης των εξετάσεων δεν μπορεί να 
απέχει λιγότερο από τέσσερις (4) μήνες από την ημε¬ 
ρομηνία έκδοσης της προκήρυξης, ούτε να μετατεθεί, 
παρά μόνο σε περίπτωση έκτακτης υπηρεσιακής ανά¬ 
γκης ή άλλης σοβαρής αιτίας. 

ε. Η εξεταστέα ύλη στα μαθήματα του άρθρου 5. 

στ. Κάθε άλλη αναγκαία λεπτομέρεια. 

4. Η προκήρυξη διαβιβάζεται στις υπηρεσίες της Ελλη¬ 
νικής Αγροφυλακής αμέσως μετά την έκδοσή της από 
τον Αρχηγό και αναρτάται σε πίνακα ανακοινώσεων της 
υπηρεσίας, για ενημέρωση των ενδιαφερομένων. 

Αρθρο 4 

Δικαιολογητικά υποψηφίων 

Οι υποψήφιοι, που επιθυμούν να συμμετάσχουν στις 
προαγωγικές εξετάσεις, υποβάλλουν στις Υπηρεσίες 
τους, μέσα στην προθεσμία που ορίζεται στην προκή¬ 
ρυξη, τα εξής δικαιολογητικά: 

α. Αίτηση συμμετοχής. 

β. Απλή δήλωση ότι επιθυμούν να εξεταστούν σε μία 
από τις ξένες γλώσσες: Αγγλική, Γαλλική και Γερμα¬ 
νική. 

γ. Τίτλο σπουδών ή απλή δήλωση ότι ο τίτλος σπου¬ 
δών έχει κατατεθεί στην αρμόδια Διεύθυνση του Αρχη¬ 
γείου Ελληνικής Αγροφυλακής ή ότι θα κατατεθεί μέχρι 
την προηγουμένη της έναρξης των εξετάσεων ημέρα. 

Αρθρο 5 

Εξεταστέα ύλη - Θέματα εξετάσεων 

1. Οι υποψήφιοι εξετάζονται στα ακόλουθα πεδία: 

α. Υποχρεωτικά: 

(1) Έκθεση Ιδεών (ανάπτυξη θέματος). 

(2) Στοιχεία Ποινικού Δικαίου και Ποινικής Δικονομίας. 

(3) Ιδρυτικός νόμος - Οργανισμός και Κανονισμοί της 
Ελληνικής Αγροφυλακής, όπως ισχύουν κατά το χρόνο 
προκήρυξης. 

β. Προαιρετικά: 

Σε μία από τις ξένες γλώσσες: Αγγλική, Γαλλική, Γερ- 
μανική. 

2. Τα μαθήματα της προηγουμένης παραγράφου βαθ¬ 
μολογούνται με ακεραίους αριθμούς από 0 - 20. 

3. Στα μαθήματα αυτά οι υποψήφιοι εξετάζονται 
γραπτά, η δε διάρκεια της εξέτασης κάθε μαθήματος 
ορίζεται σε δύο ώρες από το τέλος της υπαγόρευσης 
του θέματος. 

4. Η εξεταστέα ύλη των μαθημάτων των υποπεριπτώ¬ 
σεων (2) και (3) της περίπτωσης α' της παραγράφου 1 
του παρόντος άρθρου καθορίζεται με την προκήρυξη 
του Αρχηγού της Ελληνικής Αγροφυλακής που κοινο¬ 
ποιείται στους υποψηφίους. 


5. Για κάθε μάθημα δίνεται μόνο ένα θέμα που απο- 
τελείται από μία ή περισσότερες ερωτήσεις, τις οποίες 
οι υποψήφιοι υποχρεούνται να αναπτύξουν. 

6. Στο μάθημα της Έκθεσης Ιδεών δίδεται για ανά¬ 
πτυξη ένα ζήτημα που αναφέρεται σε γενικό θέμα με 
περιληπτικό τίτλο. Για τη βαθμολογία του μαθήματος 
αυτού λαμβάνεται ιδιαίτερα υπόψη η ευρύτητα των 
γνώσεων, η ορθή και ακριβής διατύπωση των ιδεών, η 
ορθογραφία και η σύνταξη. 

7. Στο μάθημα στοιχεία Ποινικού Δικαίου και Ποινι¬ 
κής Δικονομίας τίθεται για ανάπτυξη μόνο θεωρητικό 
θέμα. 

8. Στις ξένες γλώσσες οι υποψήφιοι εξετάζονται σε 
σχέση με το επίπεδο γνώσης που απαιτείται για την 
απόκτηση του κατώτερου πτυχίου της αντίστοιχης 
γλώσσας, σύμφωνα με τις διατάξεις του ν. 2740/1999 
(Α' -186), όπως ισχύει κάθε φορά. 

Η εξέταση αποτελείται από τις ακόλουθες ασκήσεις, 
για τις οποίες παρέχεται χρονικό περιθώριο δύο (2) 
ωρών: 

α. Κατευθυνόμενη έκθεση (Ουίάοά ΘοπιροείΙίοη): 

Δίδεται ένα κείμενο με σχόλια και ζητούνται οι από¬ 
ψεις του υποψηφίου, σύμφωνα με τις κατευθυντήριες 
γραμμές. 

β. Άσκηση κατανόησης κειμένου: 

Δίδεται ένα κείμενο τριακοσίων περίπου λέξεων από 
βιβλία ειδικά για τις εξετάσεις του ΡΙΠ8Τ ΘΕΗΤΙΡΙΘΑΤΕ 
για την αγγλική ή αντιστοίχου για τις άλλες γλώσσες ή 
άλλα σχετικά βιβλία. Κάτω από το κείμενο υπάρχουν πέ¬ 
ντε ερωτήσεις που πρέπει να απαντηθούν σύμφωνα με 
το κείμενο. Οι ερωτήσεις αυτές μπορεί να απαντηθούν 
και με το σύστημα της πολλαπλής επιλογής. Χρόνος 
για απάντηση: 20' λεπτά της ώρας. 

γ. Άσκηση για συμπλήρωση λέξεων σε κενά κειμέ¬ 
νου: 

Δίδεται κείμενο διακοσίων περίπου λέξεων, μέσα στο 
οποίο υπάρχουν κενά, τα οποία καλούνται να συμπλη¬ 
ρώσουν οι υποψήφιοι. Χρόνος για συμπλήρωση: 20' λε¬ 
πτά της ώρας. 

δ. Ασκηση για απόδοση προτάσεων με διαφορετικό 
τρόπο χωρίς να αλλάξει το νόημα: 

Δίδονται πέντε προτάσεις στην ξένη γλώσσα και 
ζητείται από τους υποψηφίους να σχηματίσουν νέες 
αντίστοιχες προτάσεις με το ίδιο νόημα, για τις οποίες 
δίδονται οι αρχικές λέξεις (μία έως τρεις). Χρόνος για 
απάντηση: 20' λεπτά της ώρας. 

Άρθρο 6 

Κατανομή υποψηφίων στις αίθουσες 

1. Με διαταγή του Διοικητή της Σχολής Μετεκπαίδευ¬ 
σης και Επιμόρφωσης καθορίζονται οι αίθουσες στις 
οποίες διενεργούνται οι εξετάσεις στην Αθήνα και στη 
Θεσσαλονίκη. 

2. Ανάλογα με τον αριθμό των υποψηφίων και των 
διατιθεμένων χώρων, οι υποψήφιοι κατανέμονται στις 
αίθουσες σύμφωνα με τα αρχικά γράμματα του επω¬ 
νύμου τους. 

3. Η είσοδος των υποψηφίων στις αίθουσες πραγματο¬ 
ποιείται κατά τον τρόπο που ορίζεται στην παράγραφο 
3 του άρθρου 13. 

Αρθρο 7 

Εξεταστικές επιτροπές - Καθήκοντα 

1. Οι εξεταστικές επιτροπές συγκροτούνται με από¬ 
φαση του Αρχηγού της Ελληνικής Αγροφυλακής, μία ή 
περισσότερες για κάθε εξεταζόμενο μάθημα, ανάλογα 
με τον αριθμό των εξεταζομένων υποψηφίων. Εφόσον 
συγκροτηθούν περισσότερες της μιας επιτροπές, με 
την ως άνω απόφαση του Αρχηγού ορίζεται και η Επι¬ 
τροπή που θα είναι υπεύθυνη για την κατάρτιση των 
προς εξέταση θεμάτων, την κλήρωσή τους, την ορθή 
διαβίβαση του κληρωθέντος θέματος στα εξεταστικά 
κέντρα, την επίλυση των διαφόρων αποριών των δια- 
γωνιζομένων και το κανονικό της εν γένει διενέργειας 
του διαγωνισμού. Η επιτροπή αυτή παρίσταται σε όλη 
τη διάρκεια του εξεταζόμενου μαθήματος. Όταν ορίζο¬ 
νται περισσότερες της μιας επιτροπές, τα γραπτά για 
τον έλεγχο και βαθμολόγηση, κατανέμονται ισομερώς 
μεταξύ τους και κάθε γραπτό βαθμολογείται από μία 
επιτροπή. Σε περίπτωση διενέργειας των εξετάσεων 
και στη Θεσσαλονίκη, εξεταστικές επιτροπές συγκρο¬ 
τούνται μόνο στην Αθήνα. 

2. Οι εξεταστικές επιτροπές συγκροτούνται: 

α. Για το μάθημα της Έκθεσης Ιδεών: Από έναν Αγρο- 
νομικό Διευθυντή ή Αγρονομικό Υποδιευθυντή, ως πρό¬ 
εδρο, από έναν Αγρονομικό Υποδιευθυντή ή Αγρονόμο 
και ένα φιλόλογο καθηγητή, ως μέλη. 

β. Για κάθε ένα από τα λοιπά εξεταστέα μαθήματα από 
έναν Αγρονομικό Διευθυντή ή Αγρονομικό Υποδιευθυντή, 
ως πρόεδρο και από δύο Αγρονομικούς Υποδιευθυντές ή 
Αγρονόμους ή έναν αξιωματικό της Ελληνικής Αστυνο¬ 
μίας ως μέλη.Ένας εκ των μελών ή ο πρόεδρος πρέπει 
να είναι κάτοχος πτυχίου Νομικής Σχολής. 

γ. Γ ια τις ξένες γλώσσες: Από τρεις (3) καθηγητές της 
εξεταζόμενης γλώσσας από τους διδάσκοντες στις Σχο¬ 
λές της Αστυνομικής Ακαδημίας της Ελληνικής Αστυ¬ 
νομίας και σε περίπτωση αδυναμίας από καθηγητές 
δευτεροβάθμιας εκπαίδευσης των Νομαρχιών Αττικής ή 
ιδιώτες καθηγητές. Από αυτούς ορίζεται ο πρόεδρος και 
ο καθηγητής που έχει τα καθήκοντα του άρθρου 15. 

3. Πρόεδρος των επιτροπών των περιπτώσεων α’ και 
β’ της προηγουμένης παραγράφου είναι ο κατά βαθμό 
ανώτερος ή μεταξύ ομοιοβάθμων ο αρχαιότερος αγρο- 
νομικός υπάλληλος. Στις επιτροπές που δε συμμετέχει 
καθηγητής, στη διαταγή συγκρότησής τους ορίζεται ότι 
ένα από τα μέλη εκτελεί καθήκοντα καθηγητή, όπως 
αυτά ορίζονται στο άρθρο 15. 

4. Με την απόφαση συγκρότησης των εξεταστικών 
επιτροπών ορίζονται και τα αναπληρωματικά μέλη, ανά¬ 
λογου βαθμού και προσόντων, ο τόπος συνεδρίασης και 
κάθε αναγκαία λεπτομέρεια. 

5. Οι εξεταστικές επιτροπές έχουν τα εξής, κυρίως, 
καθήκοντα: 

α. Είναι υπεύθυνες για την κατάρτιση των προς εξέτα¬ 
ση θεμάτων, την κλήρωσή τους, την ορθή διαβίβαση του 
κληρωθέντος θέματος στα εξεταστικά κέντρα και την 
επίλυση των διαφόρων αποριών των διαγωνιζομένων. 
Παρίστανται σ’ όλη τη διάρκεια των εξεταζομένων, στην 
Αθήνα, μαθημάτων. 

β. Ευθύνονται, γενικά, για την ασφάλεια των γραπτών, 
όπως καθορίζεται στις διατάξεις του άρθρου 13 παρ. 9. 


γ. Σε περίπτωση παράβασης από υποψήφιο των υπο¬ 
χρεώσεων που ορίζονται στις περιπτώσεις α’ έως και δ’ 
της παρ. 2 του άρθρου 12, συντάσσεται επί του γραπτού 
σχετική πράξη από τον επιτηρητή της αίθουσας, έναν 
εκ των βοηθών αυτού και τον οικείο επόπτη εξετάσεων 
και διατάσσεται η άμεση αποβολή του υποψηφίου από 
την αίθουσα. Στη συνέχεια, το γραπτό παραδίδεται στην 
οικεία εξεταστική επιτροπή, η οποία το βαθμολογεί με 
μηδέν και συντάσσει επί τούτου σχετική πράξη, που 
υπογράφεται από τα μέλη της. Ο υποψήφιος αυτός 
αποκλείεται οριστικά από την εξέταση στα υπόλοιπα 
μαθήματα και τιμωρείται πειθαρχικά. 

Στην περίπτωση παράβασης της υποχρέωσης της 
περίπτωσης ε’ της παραγράφου 2 του άρθρου 12, ο 
παραβάτης δεν επιτρέπεται να συνεχίσει την εξέτα¬ 
ση, το γραπτό του όμως βαθμολογείται κανονικά. Στην 
περίπτωση στ' της ίδιας παραγράφου τιμωρείται πει¬ 
θαρχικά. 

Αρθρο 8 

Γ ενικός Επόπτης Εξετάσεων - Επόπτες Εξετάσεων - 
Επιτηρητές - Καθήκοντα 

1. Με διαταγή του Αρχηγού της Ελληνικής Αγροφυλα¬ 
κής ορίζεται ως Γ ενικός Επόπτης Εξετάσεων ο Διοικη¬ 
τής της Σχολής Μετεκπαίδευσης και Επιμόρφωσης. Με 
την ίδια διαταγή ορίζονται σε κάθε εξεταστικό κέντρο, 
ως επόπτες εξετάσεων και βοηθοί αυτών, Αγρονομικοί 
Διευθυντές ή Αγρονομικοί Υποδιευθυντές ή Αγρονόμοι, 
κατά προτίμηση από τους υπηρετούντες στην Αγρο- 
νομική Ακαδημία και σε περίπτωση αδυναμίας από τις 
Υπηρεσίες της έδρας του νομού όπου διενεργούνται 
οι εξετάσεις. 

2. Ο Γ ενικός Επόπτης Εξετάσεων έχει την εποπτεία 
και τη γενική ευθύνη για την κανονική και αδιάβλητη 
διεξαγωγή των προαγωγικών εξετάσεων, σύμφωνα με 
τις διατάξεις του παρόντος και τις διαταγές και οδηγίες 
του Αρχηγού της Ελληνικής Αγροφυλακής. Στα πλαίσια 
αυτά δίνει τις αναγκαίες οδηγίες στους επόπτες των 
εξεταστικών κέντρων, αντιμετωπίζει κάθε αναφυόμενο 
ζήτημα και μεριμνά για τη διαβίβαση των θεμάτων στα 
εξεταστικά κέντρα με τον προσφορότερο τρόπο, ώστε 
να εξασφαλίζεται το απόρρητο αυτών. Επίσης λαμβάνει 
κάθε πρόσφορο μέτρο για την απρόσκοπτη και ομαλή 
διεξαγωγή των εξετάσεων, βοηθούμενος στο έργο του 
από τους επόπτες των εξετάσεων και το προσωπικό 
της Αγρονομικής Ακαδημίας. 

3. Οι επόπτες εξετάσεων έχουν τα εξής, κυρίως, κα¬ 
θήκοντα: 

α. Παρέχουν οδηγίες στους επιτηρητές και τους υπο¬ 
ψηφίους για την κανονική διεξαγωγή των εξετάσεων και 
εποπτεύουν για την εφαρμογή των οδηγιών αυτών. 

β. Ελέγχουν την ορθή υπαγόρευση του κληρωθέντος 
θέματος στους διαγωνιζομένους. 

γ. Επισκέπτονται, κατά την κρίση τους, τις αίθουσες 
των εξετάσεων, βεβαιώνονται για την τήρηση των δια¬ 
τάξεων του παρόντος και των σχετικών διαταγών και 
οδηγιών και επιλαμβάνονται των θεμάτων που τυχόν 
ανακύπτουν. 

δ. Ευθύνονται για την κανονική εκτέλεση του έργου 
των επιτηρητών, σύμφωνα με τις διατάξεις του παρό¬ 
ντος και τις διαταγές και οδηγίες του Γ ενικού Επόπτη 
Εξετάσεων. 

ε/Εχουν, κατά περίπτωση, τα καθήκοντα που ορίζο¬ 
νται στις διατάξεις των άρθρων 7 παρ. 5 περιπτώσεις 
β’ και γ’, 11 παρ. 2 έως και 4,13 παρ. 6 έως και 9 και 14 
παρ. 2. 

στ. Ευθύνονται, γενικά, για την ομαλή διεξαγωγή των 
εξετάσεων και την πλήρη συμμόρφωση προς τις επιβαλ¬ 
λόμενες με το παρόν ή άλλες διαταγές υποχρεώσεις. 

4. Σε κάθε αίθουσα εξετάσεων ορίζεται ο αρχαιότε¬ 
ρος Αγρονόμος ως επιτηρητής και ανάλογος αριθμός 
Αγρονόμων, ως βοηθοί αυτού με διαταγή του Διοικητή 
της Σχολής Μετεκπαίδευσης και Επιμόρφωσης. 

Οι επιτηρητές ορίζονται από το προσωπικό της 
Αγρονομικής Ακαδημίας ή του Αρχηγείου της Ελληνι¬ 
κής Αγροφυλακής ή άλλων Υπηρεσιών της Αττικής για 
την Αθήνα και από το προσωπικό των Υπηρεσιών του 
νομού Θεσσαλονίκης σε περίπτωση που οι εξετάσεις 
διενεργούνται και εκεί. 

5. Οι επιτηρητές έχουν τα ακόλουθα καθήκοντα: 

α. Ελέγχουν την καλή προετοιμασία των αιθουσών και 
την εξασφάλιση των αναγκαίων υλικών. 

β. Παραλαμβάνουν από τη Σχολή Μετεκπαίδευσης 
και Επιμόρφωσης, με απόδειξη, όλα τα σχετικά με το 
διαγωνισμό υλικά. 

γ. Ελέγχουν την ταυτότητα των υποψηφίων, κατανέμουν 
αυτούς στις αίθουσες και διανέμουν τη γραφική ύλη. 

δ. Γνωστοποιούν στους υποψηφίους τα δικαιώματα 
και τις υποχρεώσεις τους κατά τις εξετάσεις. 

ε. Απαγορεύουν στους υποψηφίους να φέρουν κατά 
την είσοδό τους στην αίθουσα βιβλία, τετράδια, κινη¬ 
τά τηλέφωνα, ηλεκτρονικά σημειωματάρια και άλλα 
αντικείμενα που ορίζονται στις σχετικές διαταγές του 
Αρχηγού της Ελληνικής Αγροφυλακής και μπορούν να 
θέσουν σε κίνδυνο την κανονική και αδιάβλητη διαδι¬ 
κασία των εξετάσεων. 

στ. Παρέχουν οδηγίες για την αναγραφή των απαιτού- 
μενων στοιχείων των υποψηφίων επί των γραπτών. 

ζ. Υπαγορεύουν τα θέματα στους διαγωνιζομένους 
στις αίθουσες των εξετάσεων και όσοι απ’ αυτούς 
ασκούν τα καθήκοντά τους στο κτίριο που γίνεται η 
κλήρωση των θεμάτων, παρίστανται σ’ αυτή. 

η. Ελέγχουν τη συμμόρφωση των υποψηφίων στις 
υποχρεώσεις τους και ασκούν αυστηρή και συνεχή 
επιτήρηση επ’ αυτών. 

θ. Απαγορεύουν την είσοδο στις αίθουσες των εξετά¬ 
σεων προσώπων άλλων, εκτός εκείνων που ορίζονται 
από τις σχετικές διαταγές. 

ι. Παραδίδουν, μετά το πέρας των εξετάσεων, τα γρα¬ 
πτά στον οικείο επόπτη εξετάσεων, τα δε λοιπά είδη 
στη Σχολή Μετεκπαίδευσης και Επιμόρφωσης. 

Άρθρο 9 

Διατύπωση θεμάτων 

1. Η εξεταστική επιτροπή συνέρχεται τρεις (3) ώρες 
πριν από την έναρξη των εξετάσεων στην οριζόμενη με 
διαταγή της Σχολής αίθουσα και διατυπώνει τα θέματα 
του εξεταζόμενου μαθήματος. Ο αριθμός των θεμάτων 
καθορίζεται κατά την κρίση της εξεταστικής επιτροπής 
και δεν μπορεί να είναι μικρότερος των πέντε, ούτε 
μεγαλύτερος των δέκα. 

2. Τα θέματα αυτά αριθμούνται και τίθενται μέσα σε 
κλειστούς φακέλους του ίδιου χρώματος, σχήματος και 
μεγέθους, οι οποίοι και αριθμούνται. Συγχρόνως καταρ¬ 
τίζονται ισάριθμοι ομοιόμορφοι κλήροι. 


Αρθρο 10 

Διανομή γραφικής ύλης 

1. Μετά την τοποθέτηση των υποψηφίων στις θέσεις 
τους, χορηγείται σ’ αυτούς φύλλο χάρτου που φέρει 
τη σφραγίδα της Σχολής Μετεκπαίδευσης και Επιμόρ¬ 
φωσης και την υπογραφή του Διοικητή της Σχολής και 
στην άνω αριστερή γωνία τεμάχιο αδιαφανούς χάρτου 
αναλογών διαστάσεων, το οποίο, όταν επικολλάται κα¬ 
τάλληλα, καλύπτει τα στοιχεία ταυτότητας του υποψη¬ 
φίου. Η υπογραφή του Διοικητή της Σχολής μπορεί να 
τίθεται με σφραγίδα. 

2. Στους υποψηφίους χορηγείται, επίσης, ένα ημίφυλλο 
χάρτου, σφραγισμένο όπως ορίζεται στην προηγούμενη 
παράγραφο, που φέρει την ένδειξη “ΣΧΕΔΙΟ” και χρησι¬ 
μοποιείται για πρόχειρες σημειώσεις. Επιτρέπεται η χο¬ 
ρήγηση στους υποψηφίους, μετά από αίτημά τους, ενός 
ή περισσοτέρων συμπληρωματικών φύλλων χάρτου, με 
επικάλυμμα, σφραγισμένων και υπογεγραμμένων, καθώς 
και δεύτερο σχεδιόχαρτο. 

3. Ο χάρτης γραφής που απαιτείται για τις προα- 
γωγικές εξετάσεις προετοιμάζεται από τη Σχολή Με¬ 
τεκπαίδευσης και Επιμόρφωσης, η οποία αποστέλλει 
στον υπεύθυνο του διαγωνισμού στη Θεσσαλονίκη τον 
αριθμό φύλλων χάρτου που είναι αναγκαίος για τις 
εξετάσεις. 

Τα φύλλα χάρτου που δε χρησιμοποιούνται επιστρέ- 
φονται στη Σχολή Μετεκπαίδευσης και Επιμόρφωσης 
στην Αθήνα. 

Αρθρο 11 

Κλήρωση θεμάτων 

1. Η εξεταστική επιτροπή, μετά την κατανομή στις 
αίθουσες των εξετάσεων και την εκτέλεση των απα¬ 
ραίτητων προκαταρκτικών εργασιών παραλαμβάνει το 
φάκελο των θεμάτων και μεταβαίνει σε μία από τις 
αίθουσες των εξετάσεων του εξεταστικού κέντρου που 
λειτουργεί στο χώρο της Σχολής Μετεκπαίδευσης και 
Επιμόρφωσης ή στον ορισθέντα για το σκοπό αυτό 
χώρο, στην οποία μεταβαίνουν και παρίστανται επιτη¬ 
ρητές από όλες τις αίθουσες, καθώς επίσης και ένας 
υποψήφιος από κάθε αίθουσα. 

Ο πρόεδρος της επιτροπής καλεί με κλήρωση έναν 
από τους υποψηφίους που βρίσκονται στην αίθουσα, ο 
οποίος και προβαίνει στην εξαγωγή από την κληρωτίδα 
ενός κλήρου. Ο αριθμός του θέματος που κληρώνεται 
διαβάζεται μεγαλοφώνως από τον υποψήφιο και παρα- 
δίδεται στον πρόεδρο, αφού προηγουμένως υπογράφει 
από τον ίδιο και τα μέλη της επιτροπής. Στη συνέχεια 
το θέμα αναπαράγεται σε τόσα αντίτυπα, όσες και οι 
αίθουσες των εξετάσεων, μονογράφεται από τα μέλη 
της εξεταστικής επιτροπής και παραδίδεται στους επι¬ 
τηρητές για υπαγόρευση στους υποψηφίους. Αμέσως 
μετά από αυτά, ο πρόεδρος και τα μέλη της εξεταστι¬ 
κής επιτροπής διαβιβάζουν, με θ-πιείΙ ή τηλεομοιοτυπία 
(ΡΑΧ) στα λοιπά εξεταστικά κέντρα, το θέμα που κλη¬ 
ρώθηκε. 

2. Ο Επόπτης κάθε εξεταστικού κέντρου, παρουσία 
επιτηρητών από όλες τις αίθουσες και ενός των υπο¬ 
ψηφίων λαμβάνει, με θ-πιαίΙ ή τηλεομοιοτυπία (ΡΑΧ), το 
θέμα και αφού μεριμνήσει για την αναπαραγωγή του 

σε τόσα αντίτυπα όσα και οι αίθουσες των εξετάσεων, 
μονογράφει τα αντίτυπα αυτά και τα παραδίδει στους 
επιτηρητές για την υπαγόρευση στους υποψηφίους. 

3. Σε περίπτωση αδυναμίας χρησιμοποίησης β-πιαίΙ ή 
τηλεομοιοτυπίας (ΡΑΧ), από οποιαδήποτε αιτία, η διαβί¬ 
βαση των θεμάτων που κληρώνονται, πραγματοποιείται 
με το τηλέφωνο (σταθερό ή κινητό). 

4. Οι υποψήφιοι που παρίστανται στη διαδικασία της 
κλήρωσης του θέματος και στη λήψη αυτού, σύμφωνα 
με τις παρ. 2 και 3 του παρόντος άρθρου, δε λαμβάνουν 
γνώση του περιεχομένου του θέματος. 

Άρθρο 12 

Υποχρεώσεις υποψηφίων 

1. Οι υποψήφιοι υποχρεούνται να προσέρχονται έγκαι¬ 
ρα στον τόπο των εξετάσεων, σύμφωνα με τα καθοριζό¬ 
μενα και να συμμορφώνονται επακριβώς στις διαταγές 
και οδηγίες της εξεταστικής επιτροπής, του γενικού 
επόπτη εξετάσεων, των εποπτών εξετάσεων, των επι¬ 
τηρητών και των βοηθών αυτών. 

2. Κατά τη διάρκεια των εξετάσεων δεν επιτρέπεται 
στους υποψηφίους, ιδίως: 

α. Να αναγράφουν στο χάρτη διαγωνισμού στοιχεία 
ταυτότητας άλλου ατόμου αντί των δικών τους. 

β. Να συνεννοούνται μεταξύ τους και να κατέχουν ή 
να συμβουλεύονται κείμενα ή σημειώσεις ή οποιοδήπο- 
τε αντικείμενο που μπορεί να προσφέρει βοήθεια στο 
εξεταζόμενο μάθημα. 

γ. Να παρέχουν σε άλλους υποψηφίους στοιχεία προς 
αντιγραφή, να βοηθούν με οποιοδήποτε τρόπο αυτούς 
ή να βοηθούνται από άλλους. 

δ. Να αναγράφουν στο γραπτό διάφορα ενδεικτικά 
σημεία που μπορεί να εκληφθούν ως σκόπιμα για τη 
διαπίστωση της ταυτότητάς τους. 

ε. Να εξέρχονται από την αίθουσα κατά τη διάρκεια 
των εξετάσεων, εκτός αν υπάρχει εύλογη ανάγκη, κατά 
την κρίση της εξεταστικής επιτροπής ή του οικείου 
επιτηρητή, που στην περίπτωση αυτή λαμβάνουν τα 
αναγκαία μέτρα για την αποφυγή παράβασης των δια¬ 
τάξεων του παρόντος άρθρου. 

στ. Να κρατούν μετά το τέλος της εξέτασης τα γρα¬ 
πτά και τα σχεδιόχαρτά τους και τα τυχόν φωτοαντί¬ 
γραφα θεμάτων που τους δόθηκαν για την εξέταση. 

Άρθρο 13 

Διενέργεια προαγωγικών εξετάσεων 

1. Οι υποψήφιοι καλούνται για εξέταση στα μαθήματα 
του άρθρου 5 με διαταγή του Αρχηγού της Ελληνικής 
Αγροφυλακής, που κοινοποιείται έγκαιρα στις υπηρεσί¬ 
ες της από τις οποίες λαμβάνουν γνώση. Στη διαταγή 
ορίζεται ο τόπος και η ακριβής ημερομηνία και ώρα 
διενέργειας των εξετάσεων. 

2. Οι υποψήφιοι υποχρεούνται να ευρίσκονται στους 
χώρους εξέτασης την οριζόμενη με τη διαταγή του 
Αρχηγού ώρα, με στολή και χωρίς είδη εξάρτυσης, να 
φέρουν μαζί τους την υπηρεσιακή τους ταυτότητα και 
στυλό διάρκειας ή μελάνη χρώματος μπλε. Υποψήφιος 
που παρουσιάζεται μετά την πραγματοποίηση του προ¬ 
σκλητηρίου και πριν από την υπαγόρευση του θέματος, 
μπορεί να λάβει μέρος στις εξετάσεις μόνο ύστερα από 
απόφαση του οικείου επόπτη του εξεταστικού κέντρου. 
Αν παρουσιασθεί μετά την υπαγόρευση του θέματος, 
αποκλείεται της εξέτασης. 


3. Οι επιτηρητές ελέγχουν την ταυτότητα των υποψη¬ 
φίων με βάση τα δελτία ταυτότητας, ορίζουν με κλήρο 
τις ακριβείς θέσεις μέσα στις αίθουσες, ενεργούν προ¬ 
σκλητήριο αυτών και τους ανακοινώνουν τις υποχρε¬ 
ώσεις που αναφέρονται στο άρθρο 12 του παρόντος 
διατάγματος. 

4. Μετά την τοποθέτηση των υποψηφίων στις θέσεις 
τους και τη χορήγηση σ’ αυτούς της γραφικής ύλης που 
ορίζεται στο άρθρο 10, οι υποψήφιοι γράφουν πριν από 
την εκφώνηση του θέματος, στην οικεία θέση του χάρ¬ 
του τα στοιχεία ταυτότητάς τους (βαθμό, αριθμό μητρώ¬ 
ου, επώνυμο, όνομα, πατρώνυμο)/Υστερα από έλεγχο 
των στοιχείων από τους επιτηρητές με βάση τα δελ¬ 
τία ταυτότητας των υποψηφίων διατάσσεται η κάλυψή 
τους με επικόλληση αδιαφανούς χάρτου και ακολούθως 
υπαγορεύεται σ’ αυτούς από τους επιτηρητές το θέμα 
που κληρώνεται, σύμφωνα με τα οριζόμενα στο άρθρο 
11. Το θέμα υπαγορεύεται προφορικά ή αναγράφεται 
στον πίνακα ή διανέμεται σε φωτοαντίγραφα, εφόσον 
αποφασισθεί αυτό από την εξεταστική επιτροπή. 

5. Δεν επιτρέπεται σε υποψήφιο η έξοδος από την 
αίθουσα, αν δεν έχουν περάσει 30' λεπτά τουλάχιστον 
από την έναρξη εξέτασης του μαθήματος, με την επι¬ 
φύλαξη των διατάξεων της περίπτωσης ε’ της παρα¬ 
γράφου 2 του άρθρου 12. 

6. Μετά την εκπνοή του καθοριζομένου για την ανά¬ 
πτυξη του θέματος χρόνου, οι επιτηρητές παραλαμβά- 
νουν τα γραπτά, έστω και αν οι υποψήφιοι δεν έχουν 
ολοκληρώσει την ανάπτυξη του θέματος και υπογρά¬ 
φουν στο τέλος του κειμένου, ενώπιον του υποψηφί¬ 
ου. Εφόσον χρησιμοποιούνται από τους υποψήφιους 
συμπληρωματικά φύλλα χάρτου για την ανάπτυξη του 
θέματος, αυτά τοποθετούνται μέσα στα πρώτα και συ¬ 
γκροτούνται με καρφίδες για την πρόληψη απώλειάς 
τους ή ανάμιξής τους με άλλα. 

Τα γραπτά παραδίδονται από τους επιτηρητές με 
πρωτόκολλο στον οικείο επόπτη εξετάσεων. Τα χρησι- 
μοποιηθέντα σχεδιόχαρτα καταστρέφονται από τους 
επιτηρητές. 

7. Μετά το πέρας της εξέτασης κάθε μαθήματος, συ- 
ντάσσονται από τον οικείο επόπτη εξετάσεων, πρακτι¬ 
κά περί της κανονικής διεξαγωγής των εξετάσεων, τα 
οποία περιέχουν την ώρα έναρξης του προσκλητηρί¬ 
ου των υποψηφίων, τους παρόντες και τους απόντες, 
αριθμητικά και ονομαστικά, το κληρωθέν θέμα, την ώρα 
κλήρωσης, τα στοιχεία του υποψηφίου που ανέσυρε τον 
κλήρο, την ώρα έναρξης της εξέτασης, τις ενστάσεις 
που τυχόν υποβλήθηκαν και κάθε άλλο θέμα σχετικό 
με τις εξετάσεις. 

8. Τα γραπτά των υποψηφίων και το πρακτικό διεξα¬ 
γωγής των εξετάσεων, με μέριμνα του οικείου επόπτη 
των εξετάσεων, αποστέλλονται αυθημερόν με Αγρονόμο 
ή Αρχιφύλακα στη Σχολή Μετεκπαίδευσης και Επιμόρ¬ 
φωσης. 

Ειδικότερα, τα γραπτά των διαγωνιζομένων στο εξε¬ 
ταστικό κέντρο που λειτουργεί στο χώρο της Σχολής 
Μετεκπαίδευσης και Επιμόρφωσης, παραδίδονται από 
τον επόπτη απ’ ευθείας στον Πρόεδρο της οικείας εξε¬ 
ταστικής επιτροπής. 

9. Για την ασφαλή φύλαξη των γραπτών ευθύνεται ο 
πρόεδρος της εξεταστικής επιτροπής από την παραλα¬ 
βή και μέχρι την παράδοσή τους στη Σχολή. 

Ειδικότερα, για τα γραπτά των διαγωνιζομένων ευ- 
θύνονταί: 

α. Ο επόπτης από την παραλαβή και μέχρι την παρά¬ 
δοσή τους στον οριζόμενο στην προηγούμενη παρά¬ 
γραφο Αγρονόμο ή Αρχιφύλακα. 

β. Ο Αγρονόμος ή ο Αρχιφύλακας αυτός, από την 
παραλαβή και μέχρι την παράδοσή τους, στη Σχολή 
Μετεκπαίδευσης και Επιμόρφωσης. 

γ. Ο Διοικητής της Σχολής Μετεκπαίδευσης και Επι¬ 
μόρφωσης από την παραλαβή και μέχρι την παράδοσή 
τους στον Πρόεδρο της εξεταστικής επιτροπής του 
διαγωνιζομένου μαθήματος. 

Άρθρο 14 

Υποβολή ενστάσεων 

1. Γραπτή ένσταση κατά του κύρους εξέτασης μα¬ 
θήματος δικαιούται να υποβάλει κάθε διαγωνιζόμενος 
κατά τη διάρκεια εξέτασης του μαθήματος και μέχρι 
την παράδοση του γραπτού του, εφόσον η ένσταση 
αναφέρεται σε παράβαση διατάξεων που διέπουν τη 
διενέργεια των εξετάσεων. Η υποβολή ένστασης δεν 
συνεπάγεται διακοπή της διαδικασίας της εξέτασης. 

2. Η ένσταση μαζί με τη σχετική έκθεση του οικείου 
επόπτη εξετάσεων και αντίγραφο του πρακτικού διεξα¬ 
γωγής της εξέτασης του μαθήματος υποβάλλεται αμέ¬ 
σως από τη Σχολή Μετεκπαίδευσης και Επιμόρφωσης 
στον Αρχηγό της Ελληνικής Αγροφυλακής, ο οποίος 
αποφαίνεται επ’ αυτής μέσα σε τρεις (3) ημέρες. Σε 
περίπτωση που η υποβληθείσα ένσταση γίνει δεκτή, 
επαναλαμβάνεται η εξέταση του μαθήματος και επι¬ 
βάλλονται οι προβλεπόμενες από τις οικείες διατάξεις 
πειθαρχικές κυρώσεις. 

Αρθρο 15 

Βαθμολογία γραπτών 

1. Οι εξεταστικές επιτροπές συνεδριάζουν σε χώρους 
της Σχολής Μετεκπαίδευσης και Επιμόρφωσης ή σε 
άλλους χώρους που καθορίζονται με απόφαση του Αρ¬ 
χηγού της Ελληνικής Αγροφυλακής και εργάζονται με 
παρόντα όλα τα μέλη και υπό την ευθύνη των προέδρων 
αυτών. 

2. Οι εξεταστικές επιτροπές αναμειγνύουν τα γραπτά 
κάθε μαθήματος και τα αριθμούν κατ’ αύξοντα αριθ¬ 
μό. 

3. Κάθε μέλος της επιτροπής , αρχής γενομένης από 
τον οικείο καθηγητή, αξιολογεί κάθε γραπτό και βαθ¬ 
μολογεί αυτό λαμβάνοντας υπόψη και τις ρυθμίσεις 
των διατάξεων των παρ. 6 και 7 του άρθρου 5. Η βαθ¬ 
μολογία καταχωρείται σε ειδική κατάσταση για κάθε 
μέλος που καταρτίζεται με βάση τον αύξοντα αριθμό 
των γραπτών. Αν η βαθμολογία ενός μέλους διαφέρει 
από τη βαθμολογία των άλλων μελών περισσότερο από 
δύο βαθμούς γίνεται επανεξέταση του γραπτού από τα 
μέλη της επιτροπής και αναθεώρηση της βαθμολογίας 
για την άρση της διαφοράς. 

Σε περίπτωση που δεν αίρεται η διαφορά, ο βαθμός 
των μελών προσαρμόζεται υποχρεωτικά στο βαθμό του 
καθηγητή με τη διαφορά των δύο μονάδων. 

4. Επανεξέταση του γραπτού πέραν την προβλεπο- 
μένης από την προηγούμενη παράγραφο του άρθρου 
αυτού δεν επιτρέπεται. 


5. Μετά το πέρας της βαθμολογίας των γραπτών, 
η επιτροπή συντάσσει σε τέσσερα αντίτυπα ενιαίους 
τελικούς πίνακες βαθμολογίας, στους οποίους κατα¬ 
χωρίζει τις επιμέρους βαθμολογίες των μελών και το 
άθροισμα των τριών βαθμολογιών. Στους πίνακες αυ¬ 
τούς και μεταξύ του αύξοντα αριθμού του πίνακα και 
της βαθμολογίας του δευτέρου μέλους της επιτροπής, 
αφήνεται στήλη κενή για την αναγραφή, μετά την απο¬ 
κάλυψη των γραπτών, των στοιχείων ταυτότητας των 
υποψηφίων (ΒΑΘΜΟΣ - ΑΡΙΘΜΟΣ ΓΕΝΙΚΟΥ ΜΗΤΡΩΟΥ 
- ΕΠΩΝΥΜΟ - ΟΝΟΜΑ - ΠΑΤΡΩΝΥΜΟ). 

6. Από τους ενιαίους τελικούς πίνακες βαθμολογίας 
κάθε μέλος της επιτροπής μεταφέρει τη βαθμολογία 
του, με κόκκινο στυλό στην οικεία θέση του αντίστοιχου 
γραπτού αριθμητικώς και ολογράφως και υπογράφει 
παραπλεύρως του βαθμού. 

7. Οι αποξέσεις ή διορθώσεις βαθμολογίας που ανα¬ 
γράφονται στα οικεία πλαίσια των γραπτών και στους 
ονομαστικούς πίνακες ισχύουν μόνον εφόσον μονογρά- 
φονται από τα μέλη της αρμόδιας εξεταστικής επιτρο¬ 
πής, φέρουν τη σφραγίδα της Υπηρεσίας και συντάσ- 
σεται περί αυτών σχετικό πρακτικό. 

8. Κάθε εξεταστική επιτροπή, μετά το τέλος των εργα¬ 
σιών της, υποβάλλει στη Σχολή το πρακτικό διεξαγωγής 
των εξετάσεων, το κληρωθέν θέμα, τα αναπαραχθέντα 
από αυτό αντίτυπα, τα γραπτά των εξετάσεων και τα 
τρία αντίτυπα των τελικών πινάκων βαθμολογίας. Το τέ¬ 
ταρτο αντίτυπο παραμένει στα χέρια του προέδρου της 
επιτροπής, ενώ επικυρωμένο αντίγραφο επιδίδεται στα 
μέλη αυτής και κοινοποιείται αυθημερόν με ανάρτηση 
στον πίνακα ανακοινώσεων της Σχολής Μετεκπαίδευ¬ 
σης και Επιμόρφωσης. 

Αρθρο 16 

Αποκάλυψη γραπτών - Σύνταξη και κύρωση πινάκων 
αποτελεσμάτων 

1. Η αποκάλυψη των γραπτών κάθε μαθήματος γίνεται 
από αντίστοιχη ειδική επιτροπή που συγκροτείται με 
διαταγή του Αρχηγού της Ελληνικής Αγροφυλακής και 
αποτελείται από έναν Αγρονομικό Υποδιευθυντή ή τον 
αρχαιότερο Αγρονόμο ως Πρόεδρο και δύο Αγρονόμους, 
ως μέλη. Με την ίδια διαταγή ορίζονται και τα αναπλη¬ 
ρωματικά μέλη. Η επιτροπή αποκάλυψης συνεδριάζει σε 
χώρους της Σχολής Μετεκπαίδευσης και Επιμόρφωσης 
ή σε άλλους χώρους που ορίζονται με απόφαση του 
Αρχηγού της Ελληνικής Αγροφυλακής. 

2. Η επιτροπή αποκάλυψης των γραπτών: 

α. Παραλαμβάνει με πρακτικό τα γραπτά και τα τρία 
αντίτυπα των πινάκων βαθμολογίας του μαθήματος από 
τη Σχολή Μετεκπαίδευσης και Επιμόρφωσης αμέσως 
μετά την παράδοση από την οικεία εξεταστική επι¬ 
τροπή. 

β. Προβαίνει πάραυτα στην αποκάλυψη των γραπτών 
και στην καταγραφή των ονοματεπωνύμων και λοιπών 
στοιχείων των υποψηφίων στους πίνακες βαθμολογί¬ 
ας έναντι του αύξοντα αριθμού του αντίστοιχου γρα¬ 
πτού. 

γ. Κοινοποιεί αμέσως τη βαθμολογία με ανάρτηση 
του ενός αντιτύπου του πίνακα βαθμολογίας στον πί¬ 
νακα ανακοινώσεων της Σχολής Μετεκπαίδευσης και 
Επιμόρφωσης. 

δ. Υποβάλλει στην Αγρονομική Ακαδημία το δεύτερο 
αντίτυπο του πίνακα βαθμολογίας. Το τρίτο αντίτυπο, 

μαζί με τα γραπτά, παραδίδονται στη Σχολή Μετεκ¬ 
παίδευσης και Επιμόρφωσης και τηρούνται στο αρχείο 
της. Αντίγραφο του πίνακα παραμένει στα χέρια των 
μελών της επιτροπής. 

3. Αν κατά την αποκάλυψη των στοιχείων ταυτότητας 
του υποψηφίου στο γραπτό διαπιστωθεί η αναγραφή 
ανακριβών στοιχείων, με αποτέλεσμα να ανακύπτει αμ¬ 
φιβολία για την ταυτότητα του υποψηφίου, το γραπτό 
θεωρείται άκυρο. Σε περίπτωση μη αναγραφής στοι¬ 
χείων υποψηφίου, γίνεται έρευνα προς εξακρίβωση των 
στοιχείων αυτού και σε αρνητική περίπτωση, το γραπτό 
θεωρείται επίσης άκυρο. Η ακύρωση του γραπτού γί¬ 
νεται με πράξη της οικείας επιτροπής αποκάλυψης επί 
του γραπτού, που υπογράφεται από όλα τα μέλη. 

4. Η Αγρονομική Ακαδημία συντάσσει, σε συνεργασία 
με τη Διεύθυνση Πληροφορικής του Αρχηγείου Ελλη¬ 
νικής Αγροφυλακής, πίνακες, σε δύο αντίτυπα, με τον 
αριθμό μητρώου, το ονοματεπώνυμο και το πατρώνυμο 
του υποψηφίου, τη βαθμολογία κατά μάθημα και το 
γενικό βαθμό, ως εξής: 

α. Επιτυχόντων κατά σειρά επιτυχίας. 

β. Αποτυχόντων κατ’ αλφαβητική σειρά. 

γ. Επιτυχόντων κατ’ αλφαβητική σειρά. 

5. Οι πίνακες της προηγουμένης παραγράφου υπο¬ 
βάλλονται στον Αρχηγό της Ελληνικής Αγροφυλακής 
για κύρωση. 

6. Ο βαθμός κάθε μαθήματος προκύπτει από το άθροι¬ 
σμα των βαθμών των μελών της εξεταστικής επιτροπής. 
Ο γενικός βαθμός επιτυχίας κάθε υποψηφίου προκύπτει 
από το άθροισμα των βαθμών όλων των μαθημάτων 
και συμπεριλαμβάνει τον άνω της βάσης βαθμό στη 
ξένη γλώσσα. 

7. Επιτυχών θεωρείται ο υποψήφιος που λαμβάνει 
και από τους τρεις βαθμολογητές, συνολικά, τη βάση 
τριάντα (30) στο μάθημα της Έκθεσης Ιδεών και συ¬ 
γκεντρώνει το 50% της συνολικής βαθμολογίας στα 
εξεταζόμενα μαθήματα, εκτός από τις ξένες γλώσσες. 

8. Σε περίπτωση που ισοβαθμούν δύο ή περισσότεροι 
υποψήφιοι, προηγούνται στη σειρά επιτυχίας οι έχοντες 
υψηλότερη βαθμολογία στο μάθημα της έκθεσης ιδεών. 
Σε περίπτωση ισοβαθμίας και στο μάθημα αυτό, η σει¬ 
ρά επιτυχίας καθορίζεται με κλήρωση, που διενεργεί η 
Σχολή Μετεκπαίδευσης και Επιμόρφωσης παρουσία των 
ισοβαθμούντων υποψηφίων ή των ειδικώς προς τούτο 
εξουσιοδοτημένων εκπροσώπων και για την οποία συ- 
ντάσσεται σχετικό πρακτικό. 

9. Σε περίπτωση ισοβαθμίας για την κατάληψη της 
τελευταίας θέσης, προάγεται μόνον ο πρώτος απ’ τους 
ισοβαθμούντες, η σειρά επιτυχίας του οποίου καθο¬ 
ρίζεται σύμφωνα με τη διαδικασία της προηγούμενης 
παραγράφου. 

Άρθρο 17 

Ανακοίνωση αποτελεσμάτων - Προαγωγή 
επιτυχόντων 

1. Ο Αρχηγός της Ελληνικής Αγροφυλακής, μετά την 
κύρωση των πινάκων των αποτελεσμάτων: 

α. Διατάσσει την κοινοποίηση των πινάκων στις Υπη¬ 
ρεσίες της Ελληνικής Αγροφυλακής για ενημέρωση των 
ενδιαφερομένων. 

β. Προάγει, με απόφασή του ονομαστικά, μετά το 
πέρας της επιτυχούς επιμόρφωσής τους στη σχολή, 
τους επιτυχόντες κατά σειρά επιτυχίας. Ο αριθμός των 


προαγομένων δεν υπερβαίνει τον αριθμό των κενών ορ¬ 
γανικών θέσεων προς κάλυψη, ο οποίος έχει καθορισθεί 
σύμφωνα με το άρθρο 2 του παρόντος. 

2. Αν μετά απόΈνορκη Διοικητική Εξέταση διαπιστω¬ 
θεί ότι Αρχιφύλακας προήχθη κατά τις διατάξεις του 
παρόντος διατάγματος, στο βαθμό αυτό, με βάση πλα¬ 
στά, ψευδή ή ανακριβή δικαιολογητικά, εκπίπτει του 
βαθμού του, με απόφαση του Αρχηγού της Ελληνικής 
Αγροφυλακής και επανέρχεται στο βαθμό και στη θέση 
της επετηρίδας που είχε πριν από την προαγωγή του. 

Αρθρο 18 

Επιμόρφωση προαγομένων 

1. Οι επιτυχόντες για το βαθμό του αρχιφύλακα κατά 
τις διατάξεις του παρόντος διατάγματος, παρακολου¬ 
θούν υποχρεωτικά σεμινάριο επιμόρφωσης σε θέματα 
προανακρίσεων, πρακτικής εφαρμογής ποινικών υπο¬ 
θέσεων, καθώς και άλλων θεμάτων συναφών προς την 
αποστολή της Υπηρεσίας, στη Σχολή Μετεκπαίδευσης 
και Επιμόρφωσης, η διάρκεια του οποίου δεν μπορεί να 
είναι μικρότερη του ενός (1) μηνάς. 

2. Εκπαιδευόμενος στο σεμινάριο επιμόρφωσης της 
προηγουμένης παραγράφου, ο οποίος κωλύεται συνε¬ 
χώς ή τμηματικώς πέραν του 1/7 του συνόλου των πραγ¬ 
ματικών ημερών εκπαίδευσης διακόπτει την εκπαίδευση 
του με διαταγή του Αρχηγού της Ελληνικής Αγροφυ¬ 
λακής μετά από πρόταση της Σχολής και καλείται να 
παρακολουθήσει το σεμινάριο στην αμέσως επόμενη 
εκπαιδευτική σειρά. Το ίδιο ισχύει και σε περίπτωση που 
ο εκπαιδευόμενος κωλύεται κατά το χρόνο έναρξης της 
μετεκπαίδευσης και το κώλυμα πρόκειται να διαρκέσει 
πέραν του 1/7 των πραγματικών ημερών εκπαίδευσης. 

3. Μετά το πέρας της εκπαίδευσης, οι εκπαιδευό¬ 
μενοι υποβάλλονται σε γραπτή δοκιμασία (ΤΕΣΤ) με 
το σύστημα της πολλαπλής επιλογής σε σαράντα (40) 
τουλάχιστον ερωτήσεις στην ύλη όλων των διδαχθέ- 
ντων γνωστικών αντικειμένων και αξιολογούνται μόνο 
με περιγραφικό χαρακτηρισμό: Αριστα 18,001 - 20, πολύ 
καλά 15,001 - 18, καλά 12,001 - 15, μέτρια 10-12 και απα¬ 
ράδεκτα 0 - 9,999. Όσοι αξιολογούνται με το χαρακτη¬ 
ρισμό: απαράδεκτα, καλούνται στην αμέσως επόμενη 
εκπαιδευτική σειρά να επαναλάβουν για μία μόνο φορά 
το σεμινάριο. 

4. Το πρόγραμμα της επιμόρφωσης, το ειδικότερο πε¬ 
ριεχόμενο αυτής και κάθε άλλη αναγκαία λεπτομέρεια 
καθορίζονται με απόφαση του Αρχηγού της Ελληνικής 
Αγροφυλακής. 

ΚΕΦΑΛΑΙΟ Β' 

Διαδικασία εισαγωγικών εξετάσεων στη Σχολή 
Μετεκπαίδευσης και Επιμόρφωσης για το βαθμό 
του Αγρονόμου 

Αρθρο 19 

Προϋποθέσεις συμμετοχής στις εξετάσεις 

Δικαίωμα συμμετοχής στις εισαγωγικές εξετάσεις για 
το βαθμό του Αγρονόμου έχουν οι Αγροφύλακες πτυ- 
χιούχοι Πανεπιστημίων ή Τεχνολογικών Εκπαιδευτικών 
Ιδρυμάτων (Τ.Ε.Ι.) και Αρχιφύλακες, που συμπληρώνουν 
τρία (3) έτη πραγματικής υπηρεσίας στον κατεχόμενο 
βαθμό μέχρι την 31η Δεκεμβρίου του έτους διενέργειας 
των εξετάσεων. 



6694 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 20 

Αριθμός εισακτέων στη Σχολή Μετεκπαίδευσης 
και Επιμόρφωσης 

Ο αριθμός των εισακτέων στη Σχολή Μετεκπαίδευσης 
και Επιμόρφωσης για το βαθμό του Αγρονόμου καθο¬ 
ρίζεται κάθε φορά από τη Διεύθυνση Διοικητικού και 
Οικονομικοτεχνικών Μέσων του Αρχηγείου Ελληνικής 
Αγροφυλακής, με βάση τα κενά που προβλέπεται να 
δημιουργηθούν στο βαθμό αυτό, κατά την 31η Δεκεμ¬ 
βρίου του έτους προκήρυξης των εξετάσεων. Ο καθορι¬ 
σμός του αριθμού των εισακτέων γίνεται, υποχρεωτικά, 
πριν από την προκήρυξη των εξετάσεων. Αύξηση του 
αριθμού αυτού δεν επιτρέπεται μετά την έκδοση των 
αποτελεσμάτων. 

Αρθρο 21 
Εξεταστέα ύλη 

Οι υποψήφιοι εξετάζονται στα ακόλουθα πεδία: 

1. Υποχρεωτικά: 

α. Έκθεση Ιδεών (ανάπτυξη θέματος). 

β. Δημόσιο Δίκαιο (Συνταγματικό - Διοικητικό). 

γ. Ιδρυτικός νόμος - Οργανισμός και Κανονισμοί της 
Ελληνικής Αγροφυλακής, όπως ισχύουν κατά το χρόνο 
προκήρυξης. 

2. Προαιρετικά: 

Σε μία από τις ξένες γλώσσες : Αγγλική, Γαλλική, Γερ- 
μανική. 

Αρθρο 22 

Διαδικασία εξετάσεων 

Για τη διαδικασία διενέργειας των εξετάσεων και τα 
συναφή θέματα εφαρμόζονται ανάλογα οι διατάξεις 
των άρθρων 3 έως και 16 του παρόντος διατάγματος, 
με τις εξής διαφοροποιήσεις: 

α. Γ ια την εξέταση του με στοιχείο (2) της περίπτωσης 
α' του προηγουμένου άρθρου πεδίου, ορίζεται ως μέλος 
της Εξεταστικής Επιτροπής πάντοτε ένα μέλος Δ.Ε.Π. 
της Νομικής Σχολής Αθηνών. 

β. Επιτυχών θεωρείται ο υποψήφιος που λαμβάνει 
και από τους τρεις βαθμολογητές, συνολικά, τη βάση 
τριάντα (30) στο μάθημα της Έκθεσης Ιδεών και συ¬ 
γκεντρώνει το 50% της συνολικής βαθμολογίας στα 
εξεταζόμενα μαθήματα, εκτός από τις ξένες γλώσσες. 

γ. Οι εξετάσεις διενεργούνται με μέριμνα της Σχολής 
Μετεκπαίδευσης και Επιμόρφωσης. 

Αρθρο 23 

Υγειονομική εξέταση των επιτυχόντων στις 
εισαγωγικές εξετάσεις 

1. Οι επιτυχόντες στις εισαγωγικές εξετάσεις, πριν 
κληθούν με βάση τη σειρά επιτυχίας τους και τον αριθμό 
εισακτέων που έχει καθορισθεί σύμφωνα με το άρθρο 
20, για φοίτηση στη Σχολή Μετεκπαίδευσης και Επιμόρ¬ 
φωσης, υποβάλλονται με μέριμνα αυτής σε υγειονομικές 
εξετάσεις ενώπιον της αρμοδίας Υγειονομικής Επιτρο¬ 
πής της παρ. 2 του άρθρου 27 του ν. 3585/2007. 

2. Όσοι από αυτούς κριθούν ως μη ικανοί δεν κα¬ 
λούνται για φοίτηση και θεωρούνται αποτυχόντες. Για 
τη συμπλήρωση των κενών θέσεων καλούνται άλλοι 
υποψήφιοι κατά σειρά επιτυχίας από τον πίνακα επι- 
τυχόντων. 


3. Ειδικά οι γυναίκες που κρίνονται μη ικανές, λόγω 
κύησης ή λοχείας, εισάγονται για φοίτηση στη Σχολή 
Μετεκπαίδευσης και Επιμόρφωσης στην αμέσως επό¬ 
μενη εκπαιδευτική σειρά, εφόσον κριθούν ικανές από 
την αρμόδια Υγειονομική Επιτροπή και δεν απώλεσαν 
τα απαιτούμενα προσόντα, εκτός του ορίου ηλικίας. 

4. Εκπαιδευόμενοι που, για λόγους υγείας ή άλλη δι¬ 
καιολογημένη αιτία, απούσιασαν από την εκπαίδευση 
για χρονικό διάστημα μεγαλύτερο του 1/7 του συνόλου 
των πραγματικών ημερών εκπαίδευσης, συνεχώς ή κατά 
διαστήματα, είναι υποχρεωμένοι να παρακολουθήσουν 
την εκπαίδευση κατά την αμέσως επόμενη εκπαιδευτική 
σειρά, διαφορετικά θεωρούνται ότι παραιτήθηκαν από 
την εκπαίδευση. Κατ’ εξαίρεση γυναίκα που κωλύεται 
από την εκπαίδευση για λόγους κύησης ή λοχείας για 
χρονικό διάστημα μεγαλύτερο του 1/3 των πραγματικών 
εργάσιμων ημερών, παρακολουθεί υποχρεωτικώς την 
εκπαίδευση κατά την αμέσως επόμενη εκπαιδευτική 
σειρά, διαφορετικά θεωρείται ότι παραιτήθηκε από την 
εκπαίδευση. 

5. Οι κωλυόμενοι των παραγράφων 3 και 4 που θα 
επαναλάβουν την εκπαίδευση, εφόσον αποφοιτήσουν 
επιτυχώς, εντάσσονται στην επετηρίδα των συναδέλ¬ 
φων τους με τους οποίους αποφοιτούν μαζί. Μέχρι να 
επαναλάβουν την εκπαίδευση παραμένουν στην ίδια 
κατάσταση που τελούσαν πριν προσκληθούν. 

Αρθρο 24 

Είσοδος επιτυχόντων στη Σχολή Μετεκπαίδευσης 
και Επιμόρφωσης 

1. Οι εισαγόμενοι παρουσιάζονται στη Σχολή Μετεκ¬ 
παίδευσης και Επιμόρφωσης εντός της προθεσμίας που 
καθορίζεται με τη διαταγή του Αρχηγού της Ελληνικής 
Αγροφυλακής και φέρουν μαζί τους τα οριζόμενα είδη. 
Οι εισαγόμενοι στη Σχολή, με διαταγή του Διοικητή, 
ονομάζονται δόκιμοι Αγρονόμοι. 

2. Αν εντός είκοσι (20) ημερών από την ημερομηνία 
εισαγωγής στη Σχολή κενωθούν για οποιοδήποτε λόγο 
θέσεις, ο Αρχηγός της Ελληνικής Αγροφυλακής μετά 
από πρόταση του Διοικητή της Σχολής, αποφασίζει την 
εισαγωγή ισάριθμων υποψήφιων κατά σειρά επιτυχίας 
από τον πίνακα επιτυχόντων και σύμφωνα με τον κα¬ 
θοριζόμενο αριθμό εισακτέων. 

3. Δόκιμος Αγρονόμος που εισάγεται στη Σχολή βάσει 
πλαστών, ψευδών ή ανακριβών δικαιολογητικών, εκτός 
από τις τυχόν ποινικές ευθύνες που έχει, αποβάλλεται 
από τη Σχολή, ύστερα από διενέργεια ένορκης διοικη¬ 
τικής εξέτασης. 

Αρθρο 25 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Αναπληρωτή Υπουργό Εσωτερικών αναθέτουμε 
τη δημοσίευση και εκτέλεση του παρόντος διατάγμα¬ 
τος. 

Αθήνα, 29 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

ΧΡΗΣΤΟΣ ΜΑΡΚΟΓΙΑΝΝΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 166 
Επιστημονικό βαθμολόγιο-προσοντολόγιο ιατρών και 
οδοντιάτρων του ΙΚΑ - ΕΤΑΜ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παραγράφου 10 του άρθρου 37 του ν. 3518/2006 
(Α 272) «Αναδιάρθρωση των κλάδων του Ταμείου Συ¬ 
ντάξεων Μηχανικών και Εργοληπτών Δημοσίων Έργων 
(ΤΣΜΕΔΕ) και ρύθμιση άλλων θεμάτων αρμοδιότητας 
του Υπουργείου Απασχόλησης και Κοινωνικής Προστα¬ 
σίας», 

β) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 (Α 98). 

2. Την υπ’ αριθμ. 49/Συν.7η/27.3.2008 απόφαση του Δ.Σ. 
του ΙΚΑ - ΕΤΑΜ. 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού ή σε βάρος του προϋπολο¬ 
γισμού του ΙΚΑ - ΕΤΑΜ. 

4. Την υπ’ αριθμ. 178/2009 γνωμοδότηση του Ε' Τμή¬ 
ματος του Συμβουλίου της Επικράτειας, μετά από πρό¬ 
ταση των Υπουργών Εσωτερικών και Απασχόλησης και 
Κοινωνικής Προστασίας, αποφασίζουμε: 

Αρθρο 1 

Καθιέρωση επιστημονικού βαθμολογίου - 
προσοντολογίου ιατρών ΙΚΑ-ΕΤΑΜ 

1. Καθιερώνεται επιστημονικό βαθμολόγιο για τους 
μόνιμους και με σύμβαση ιδιωτικού δικαίου αορίστου 
χρόνου ιατρούς και οδοντιάτρους του ΙΚΑ-ΕΤΑΜ. 

2. Η ένταξη και εξέλιξη στους βαθμούς του επιστημο¬ 
νικού βαθμολογίου του άρθρου 2 δεν συνδέονται με τη 
χορήγηση επιδόματος ή επί πλέον αποδοχών. Επίσης 
δεν συνδέονται με την άσκηση καθηκόντων προϊστα¬ 
μένου οργανικής μονάδας. 

Αρθρο 2 

Διάρθρωση επιστημονικού βαθμολογίου - 
προσοντολογίου ιατρών ΙΚΑ-ΕΤΑΜ 

1. Οι μόνιμοι και με σύμβαση ιδιωτικού δικαίου αορίστου 
χρόνου ιατροί και οδοντίατροι του ΙΚΑ-ΕΤΑΜ εντάσσο¬ 
νται και εξελίσσονται στους ακόλουθους βαθμούς: 

Επιστημονικός Διευθυντής 

Επιστημονικός Επιμελητής Α' 

Επιστημονικός Επιμελητής Β' 

Επιστημονικός Επιμελητής Γ' 

από τους οποίους: 

ο κατώτερος είναι α) του Επιστημονικού Επιμελητή 
Γ’ για τους ιατρούς άνευ ειδικότητας και οδοντιάτρους 
και β) του Επιστημονικού Επιμελητή Β' για τους ιατρούς 
με ειδικότητα και ο ανώτερος είναι του Επιστημονικού 
Διευθυντή. 

2. Το βαθμό του Επιστημονικού Διευθυντή μπορεί να 
κατέχει κάθε φορά αριθμός ιατρών και οδοντιάτρων 
που δεν υπερβαίνει το 20% των οργανικών θέσεων 
ιατρών και οδοντιάτρων αντίστοιχα σύμφωνα με τον 
οργανισμό του ΙΚΑ-ΕΤΑΜ. 


3. Το βαθμό του Επιμελητή Α' μπορεί να κατέχει 
κάθε φορά αριθμός ιατρών και οδοντιάτρων που δεν 
υπερβαίνει το 35% των οργανικών θέσεων ιατρών και 
οδοντιάτρων αντίστοιχα σύμφωνα με τον οργανισμό 
του ΙΚΑ-ΕΤΑΜ. 

Άρθρο 3 

Ένταξη και χρόνος εξέλιξης 

Στο βαθμό του Επιστημονικού Επιμελητή Γ εντάσσο¬ 
νται οι ιατροί άνευ ειδικότητας και οι οδοντίατροι από 
την ημερομηνία ανάληψης υπηρεσίας στο ΙΚΑ-ΕΤΑΜ με 
απόφαση του Διοικητή του Ιδρύματος. 

Στο βαθμό του Επιστημονικού Επιμελητή Β’ εντάσ¬ 
σονται οι ιατροί με ειδικότητα από την ανάληψη υπη¬ 
ρεσίας στο ΙΚΑ-ΕΤΑΜ με απόφαση του Διοικητή του 
Ιδρύματος και εξελίσσονται ύστερα από κρίση οι ιατροί 
άνευ ειδικότητας και οι οδοντίατροι με τη συμπλήρωση 
τριών (3) ετών υπηρεσίας στο βαθμό του Επιστημονικού 
Επιμελητή Γ'. 

Στο βαθμό του Επιστημονικού Επιμελητή Α’ εξελίσσο¬ 
νται ύστερα από κρίση οι ιατροί και οδοντίατροι που 
έχουν συμπληρώσει εννέα (9) χρόνια υπηρεσίας στο 
βαθμό του Επιστημονικού Επιμελητή Β'. 

Στο βαθμό του Επιστημονικού Διευθυντή εξελίσσο¬ 
νται ύστερα από κρίση οι ιατροί και οδοντίατροι που 
έχουν συμπληρώσει οκτώ (8) έτη υπηρεσίας στο βαθμό 
Επιστημονικού Επιμελητή Α' ή συνολικά δέκα επτά (17) 
έτη υπηρεσίας, εκ των οποίων τα πέντε (5) στο βαθμό 
του Επιστημονικού Επιμελητή Α'. 

Στους έχοντες συμπληρώσει πέντε (5) έτη υπηρεσίας 
στο βαθμό Επιστημονικού Επιμελητή Α' και μέχρι την 
εξέλιξή τους στο βαθμό του Επιστημονικού Διευθυντή 
απονέμεται ο τίτλος του Αναπληρωτή Επιστημονικού 
Διευθυντή. 

Άρθρο 4 

Καταστάσεις ιατρών και οδοντιάτρων 

1. Τον Ιανουάριο κάθε έτους συντάσσονται από την 
αρμόδια υπηρεσία καταστάσεις ιατρών και οδοντιάτρων 
στις οποίες καταγράφονται όλοι οι ιατροί και οδοντί¬ 
ατροι, μόνιμοι και ιδιωτικού δικαίου αορίστου χρόνου, 
κατά βαθμό και ειδικότητα και με βάση το χρόνο προ¬ 
ϋπηρεσίας στο βαθμό. Οι καταστάσεις αυτές συντάσ- 
σονται με βάση τα στοιχεία της 31ης Δεκεμβρίου του 
προηγουμένου έτους και περιλαμβάνουν και στοιχεία 
δηλωτικά της συνολικής υπηρεσίας και των τίτλων 
σπουδών. 

2. Οι καταστάσεις αυτές κοινοποιούνται υποχρεωτικά 
στους ιατρούς και οδοντιάτρους κατά το πρώτο δε¬ 
καήμερο του Φεβρουάριου κάθε έτους. Διόρθωση των 
στοιχείων που αναγράφονται στις καταστάσεις γίνεται 
από την υπηρεσία ύστερα από αίτηση του ιατρού και 
οδοντιάτρου, η οποία υποβάλλεται εντός προθεσμίας 
δέκα (10) ημερών από την κοινοποίηση. Αν η υπηρεσία 
απορρίψει την αίτηση ή δεν απαντήσει μέσα σε δέκα 
(10) ημέρες από την υποβολή της, επιτρέπεται η υπο¬ 
βολή αίτησης διόρθωσης στο υπηρεσιακό συμβούλιο 
μέσα σε δέκα (10) ημέρες από την πάροδο της ανωτέρω 
δεκαήμερης προθεσμίας ή από την κοινοποίηση της 
απορριπτικής απόφασης της υπηρεσίας, αν αυτή γίνει 
νωρίτερα. 

Το υπηρεσιακό συμβούλιο αποφασίζει μέσα σε δε¬ 
καπέντε (15) ημέρες από την υποβολή της αίτησης δι¬ 
όρθωσης. 

Άρθρο 5 

Εξέλιξη στο βαθμό του Επιστημονικού Επιμελητή Β' 

1. Οι ιατροί άνευ ειδικότητας και οι οδοντίατροι εξε¬ 
λίσσονται στο βαθμό του Επιστημονικού Επιμελητή Β’ 
εφόσον έχουν συμπληρώσει τον απαιτούμενο χρόνο 
στο βαθμό που κατέχουν και εφόσον έχουν σε υψη¬ 
λό επίπεδο τα ουσιαστικά και επιστημονικά προσόντα, 
όπως προκύπτουν από τις εκθέσεις αξιολόγησης και το 
προσωπικό μητρώο κάθε ιατρού και οδοντιάτρου. 

2. Το Β' Υπηρεσιακό Συμβούλιο των ιατρών ΙΚΑ-ΕΤΑΜ 
που προβλέπεται στο άρθρο 12 ν.3050/2002 (214 Α'), τον 
Απρίλιο κάθε έτους καταρτίζει, με βάση τις καταστάσεις 
του άρθρου 4, πίνακα ιατρών και οδοντιάτρων προς 
εξέλιξη στο βαθμό του Επιστημονικού Επιμελητή Β' κατά 
ειδικότητα. Για την εγγραφή στους πίνακες αυτούς κρί- 
νονται οι ιατροί άνευ ειδικότητας και οι οδοντίατροι που 
συμπληρώνουν έως τις 30 Απριλίου του επόμενου έτους 
τον απαιτούμενο για την εξέλιξη χρόνο υπηρεσίας. 

Αρθρο 6 

Εξέλιξη στους βαθμούς του Επιστημονικού Επιμελητή 
Α' και του Επιστημονικού Διευθυντή 

1. Το Β' Υπηρεσιακό Συμβούλιο των ιατρών ΙΚΑ-ΕΤΑΜ 
τον Απρίλιο κάθε έτους καταρτίζει, με βάση τις κατα¬ 
στάσεις του άρθρου 4, πίνακες ιατρών και οδοντιάτρων 
χωριστά κατά βαθμό και ειδικότητα για εξέλιξή τους 
στους βαθμούς του Επιστημονικού Επιμελητή Α' και 
του Επιστημονικού Διευθυντή. Γ ια την εγγραφή στους 
πίνακες αυτούς, κρίνονται οι ιατροί και οι οδοντίατροι 
που συμπληρώνουν έως τις 30 Απριλίου του επόμενου 
έτους τον απαιτούμενο για την εξέλιξη στους βαθμούς 
του προηγούμενου εδαφίου χρόνο υπηρεσίας. 

2. Οι έχοντες συμπληρώσει τις προϋποθέσεις για εξέ¬ 
λιξη στους βαθμούς του Επιστημονικού Επιμελητή Α' 
και του Επιστημονικού Διευθυντή, υποβάλλουν σε απο¬ 
κλειστική προθεσμία ενός μηνός από την κοινοποίηση 
της κατάστασης του άρθρου 4, σύντομο βιογραφικό 
σημείωμα, στο οποίο αναφέρονται αναλυτικά τα στοι¬ 
χεία από τα οποία προκύπτει το επιστημονικό έργο της 
παραγράφου 3 του παρόντος άρθρου. Τα αναφερόμενα 
στο βιογραφικό σημείωμα θα πρέπει να προκύπτουν 
από επίσημα έγγραφα, τα οποία θα προσκομίζονται 
από τον κρινόμενο εφόσον δεν περιλαμβάνονται στο 
προσωπικό του μητρώο και ζητηθούν από το Υπηρεσι¬ 
ακό Συμβούλιο. Σε περίπτωση που δεν υποβληθεί βιο- 
γραφικό σημείωμα, το υπηρεσιακό συμβούλιο αξιολογεί 
με βάση τα στοιχεία του προσωπικού μητρώου κάθε 
ιατρού και οδοντιάτρου. 

3. Η σειρά εγγραφής για εξέλιξη στους βαθμούς της 
παραγράφου 1 καθορίζεται από το υπηρεσιακό συμβού¬ 
λιο κατά φθίνουσα σειρά συνολικής βαθμολογίας, όπως 
αυτή προκύπτει από τη βαθμολόγηση των κριτηρίων 
προϋπηρεσίας, επιστημονικού έργου, τήρησης κανόνων 
ηθικής και δεοντολογίας και απόδοσης στην υπηρεσία, 
ως εξής: 

Α. Προϋπηρεσία 

Η προϋπηρεσία του υποψηφίου βαθμολογείται: 

α) τρεις (3) μονάδες ανά έτος υπηρεσίας στο ΙΚΑ 
- ΕΤΑΜ, 


β) μια (1) μονάδα ανά έτος υπηρεσίας στο δημόσιο ή 
σε Νομικά Πρόσωπα Δημοσίου Δικαίου. 

Ως προϋπηρεσία νοείται αυτή που έχει διανυθεί με 
οποιαδήποτε σχέση εργασίας μετά τη λήψη της άδειας 
άσκησης επαγγέλματος και αποδεικνύεται όπως προ- 
βλέπεται από την παρ. 6 του άρθρου 26 του π.δ. 50/2001, 
όπως ισχύει. 

Ο χρόνος απόκτησης ειδικότητας δεν λογίζεται ως 
χρόνος προϋπηρεσίας. 

Β. Επιστημονικό έργο 

Το επιστημονικό έργο βαθμολογείται έως είκοσι (20) 
μονάδες ως ακολούθως: 

α) διδακτορική διατριβή που έχει εγκριθεί ή έχει πε¬ 
ράσει με επιτυχία τη διαδικασία παραδοχής δέκα (10) 
μονάδες, 

β) μεταπτυχιακός τίτλος ετήσιας τουλάχιστον φοίτη¬ 
σης πέντε (5) μονάδες, 

γ) επιστημονικές εργασίες συναφείς με την ειδικότητα 
που έχουν δημοσιευθεί σε διεθνή και ελληνικά επιστη¬ 
μονικά περιοδικά, έως πέντε (5) μονάδες. Εργασίες υπό 
δημοσίευση δεν λαμβάνονται υπόψη εκτός αν συνοδεύ¬ 
ονται από βεβαίωση του εκδότη του περιοδικού ότι η 
εργασία έχει γίνει δεκτή για δημοσίευση, 

δ) συγγραφή ή συμμετοχή σε συγγραφή επιστημονι¬ 
κών βιβλίων και συμμετοχή σε ερευνητικά προγράμματα 
έως πέντε (5) μονάδες. 

Σε περίπτωση που ο κρινόμενος κατέχει διδακτορικό 
και μεταπτυχιακό τίτλο λαμβάνεται υπόψη μόνο ο δι¬ 
δακτορικός τίτλος. 

Γ. Τήρηση κανόνων ηθικής και δεοντολογίας 

Αξιολογείται η συνολική συμπεριφορά και δράση του 
ιατρού και οδοντιάτρου κατά την εκτέλεση των κα¬ 
θηκόντων του, όπως αυτά προκύπτουν από τον υπη¬ 
ρεσιακό του φάκελο, και βαθμολογείται έως δέκα (10) 
μονάδες. 

Δ. Απόδοση στην υπηρεσία 

Η απόδοση στην υπηρεσία βαθμολογείται έως δέκα 
(10) μονάδες, κατά την οποία αξιολογείται η επιμέλεια 
και η αφοσίωση του ιατρού κατά την εκτέλεση των 
καθηκόντων του, η προθυμία στην εξυπηρέτηση των 
ασφαλισμένων και η συμβολή του στην καλή λειτουργία 
της υπηρεσίας στην οποία ανήκει. 

4. Η συνολική βαθμολογία του υποψηφίου προκύπτει 
από το άθροισμα όλων των μονάδων που λαμβάνει ο 
υποψήφιος σύμφωνα με καθένα από τα ανωτέρω κρι¬ 
τήρια. Μεταξύ των ισοβαθμούντων προτάσσεται ο υπο¬ 
ψήφιος που έχει περισσότερο χρόνο προϋπηρεσίας στο 
ΙΚΑ - ΕΤΑΜ. 

Αρθρο 7 

Χρόνος μη υπολογιζόμενος για εξέλιξη 

Στο χρόνο για εξέλιξη στους βαθμούς δεν υπολο¬ 
γίζεται: α) ο χρόνος της διαθεσιμότητας, β) ο χρόνος 
της αργίας που επήλθε είτε εξαιτίας ποινικής δίωξης 
που κατέληξε σε οποιαδήποτε καταδίκη είτε εξαιτίας 
πειθαρχικής δίωξης που κατέληξε σε πειθαρχική ποινή 
τουλάχιστον προστίμου αποδοχών τριών (3) μηνών, γ) 
ο χρόνος της αδικαιολόγητης αποχής από τα καθήκο¬ 
ντα, δ) ο χρόνος της προσωρινής παύσης, ε) ο χρόνος 
της άδειας άνευ αποδοχών που δεν αποτελεί χρόνο 
πραγματικής δημόσιας υπηρεσίας και στ) ο χρόνος 
αναστολής άσκησης των καθηκόντων. 

Άρθρο 8 

Έλεγχος νομιμότητας πινάκων εξέλιξης 

1. Οι πίνακες ιατρών και οδοντιάτρων για εξέλιξη 
στους βαθμούς, που καταρτίζονται σύμφωνα με τα άρ¬ 
θρα 5 και 6, υποβάλλονται για κύρωση μέσα σε δέκα 
(10) ημέρες στο Διοικητή του ΙΚΑ-ΕΤΑΜ. Ο Διοικητής 
εξετάζει μόνο τη νομιμότητα της διαδικασίας κατάρ¬ 
τισης των πινάκων και εφόσον διαπιστώσει παράβαση 
των σχετικών διατάξεων, αναπέμπει τους πίνακες στο 
υπηρεσιακό συμβούλιο, το οποίο υποχρεούται να απο¬ 
φασίσει εντός δέκα (10) ημερών. 

2. Οι πίνακες που καταρτίζονται και κυρώνονται σύμ¬ 
φωνα με τα ανωτέρω είναι οριστικοί και ανακοινώνονται 
στις αρμόδιες υπηρεσίες. Η ισχύς των πινάκων αρχίζει 
την 1η Μαΐου του έτους κατάρτισης τους, ανεξάρτητα 
από την ημερομηνία οριστικοποίησης τους και λήγει 
στο τέλος Απριλίου του επόμενου έτους. 

3. Οι ιατροί και οδοντίατροι που περιλαμβάνονται 
στους πίνακες του άρθρου 5 εξελίσσονται στο βαθμό 
Επιστημονικού Επιμελητή Β’ μέσα σε ένα μήνα από την 
κύρωση των πινάκων ή από την ημέρα που συμπληρώ¬ 
νουν τον απαιτούμενο για την εξέλιξη χρόνο υπηρεσίας. 
Η εξέλιξη στο βαθμό του Επιστημονικού Επιμελητή Β' 
θεωρείται ότι ισχύει αναδρομικά από την ημέρα που 
συμπληρώνει ο ιατρός ή ο οδοντίατρος το χρόνο υπη¬ 
ρεσίας που απαιτείται για την εξέλιξή του στον εν λόγω 
βαθμό, ποτέ όμως πριν την έναρξη ισχύος του οικείου 
πίνακα. 

4. Οι ιατροί ή οδοντίατροι που περιλαμβάνονται στους 
πίνακες εξέλιξης στον βαθμό του Επιστημονικού Επιμε¬ 
λητή Α’ και του Επιστημονικού Διευθυντή εξελίσσονται 
στον επόμενο βαθμό κατά τη σειρά εγγραφής τους 
στους οικείους πίνακες μέσα σε ένα μήνα: 

α) από την κύρωση των πινάκων ή 

β) από την ημερομηνία αποχώρησης για οποιοδήποτε 
λόγο ιατρών ή οδοντιάτρων που κατέχουν το βαθμό 
του Επιστημονικού Επιμελητή Α’ και του Επιστημονικού 
Διευθυντή και πάντως μέχρι του αριθμού ιατρών ή οδο¬ 
ντιάτρων ώστε να μην υπερβαίνονται τα ανώτατα όρια 
των παρ. 2 και 3 του άρθρου 2 του παρόντος π.δ.. 

Αρθρο 9 

Διαγραφή από πίνακα εξέλιξης 

1. Το αρμόδιο υπηρεσιακό συμβούλιο, μπορεί με αιτι¬ 
ολογημένη απόφασή του να διαγράψει από πίνακα των 
άρθρων 5 και 6, κατά τη διάρκεια της ισχύος του, ια¬ 
τρό ή οδοντίατρο λόγω τελεσίδικης ποινικής καταδίκης 
τουλάχιστον για πλημμέλημα ή επιβολής πειθαρχικής 
ποινής προστίμου μεγαλύτερου από τις αποδοχές ενός 
(1) μηνός. 

2. Αν ανατραπεί αμετάκλητα η πειθαρχική ποινή ή η 
ποινική καταδίκη ο ιατρός ή οδοντίατρος εξελίσσεται 
αναδρομικά. 

Αρθρο 10 

Μεταβατική διάταξη 

1. Για την πρώτη εφαρμογή του παρόντος και ανε¬ 
ξαρτήτως του ποσοστού των παραγράφων 2 και 3 του 
άρθρου 2 επί των οργανικών θέσεων, όλοι οι υπηρετού- 


ντες στο ΙΚΑ-ΕΤΑΜ ιατροί και οδοντίατροι εντάσσονται 
στους βαθμούς της παραγράφου 1 του άρθρου 2, με 
απόφαση του υπηρεσιακού συμβουλίου, η οποία λαμ- 
βάνεται με βάση τον χρόνο υπηρεσίας στο ΙΚΑ-ΕΤΑΜ 
κατά την ημερομηνία δημοσίευσης του παρόντος π.δ., 
ως ακολούθως: 

Α) Ιατροί με ειδικότητα: 

- είκοσι (20) έτη, ένταξη στο βαθμό του Επιστημονικού 
Διευθυντή 

- δέκα (10) έτη, ένταξη στο βαθμό του Επιστημονικού 
Επιμελητή Α' 

- με χρόνο μικρότερο των δέκα (10) ετών, ένταξη στο 
βαθμό του Επιστημονικού Επιμελητή Β'. 

Στους έχοντες συμπληρώσει δέκα έξι (16) έτη υπηρεσί¬ 
ας, απονέμεται ο τίτλος του Αναπληρωτή Επιστημονικού 
Διευθυντή. 

Β) Ιατροί άνευ ειδικότητας και οδοντίατροι: 

- τρία (3) έτη επιπλέον του απαιτούμενου, σύμφω¬ 
να με την προηγούμενη περίπτωση Α’, χρόνου για την 
ένταξη στους αντίστοιχους βαθμούς καθώς και για την 
απονομή του τίτλου του Αναπληρωτή Επιστημονικού 
Διευθυντή. 

-Όσοι κατά το χρόνο δημοσίευσης του παρόντος δεν 
έχουν συμπληρώσει τρία (3) έτη υπηρεσίας εντάσσονται 
στο βαθμό του Επιστημονικού Επιμελητή Γ'. 

2. Για τις εντάξεις αυτές λαμβάνεται σε κάθε περί¬ 
πτωση υπόψη η συνολική συμπεριφορά και δράση του 
ιατρού και οδοντιάτρου κατά την εκτέλεση των καθηκό¬ 
ντων του, όπως αυτά προκύπτουν από τον υπηρεσιακό 
του φάκελο. 

3. Μετά την απόφαση του υπηρεσιακού συμβουλίου, οι 
καταστάσεις των εντασσόμενων κοινοποιούνται στους 
ιατρούς και οδοντιάτρους εντός ενός μηνός από την 
έκδοσή τους. 

4. Μετά την εκδίκαση των ενστάσεων, με απόφαση 
του Διοικητή του ΙΚΑ-ΕΤΑΜ κυρώνονται οι τελικές κα¬ 
ταστάσεις των εντασσόμενων στους βαθμούς ιατρών 
και οδοντιάτρων. Οι καταστάσεις των εντασσομένων 
που καταρτίζονται σύμφωνα με τα ανωτέρω είναι ορι¬ 
στικές και ανακοινώνονται στις αρμόδιες υπηρεσίες. 
Οι εν λόγω εντάξεις ισχύουν από τη δημοσίευση του 
παρόντος π.δ. 

Αρθρο 11 
Ισχύς 

Η ισχύς του παρόντος Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στην Υπουργό Απασχόλησης και Κοινωνικής Προ¬ 
στασίας αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 29 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΣΠΥΡΙΔΩΝ ΦΛΟΓΑΪΤΗΣ ΦΑΝΗ ΠΑΛΛΗ - ΠΕΤΡΑΛΙΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ,Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 


Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίπίοτηοΐ: Ιι1(ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η ΕΣ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηί(ρ://νννννν.6ΐ.αΓ - 6-πΐ3ίΙ: νν?Ι)ίΤΊ35ΐ?Γ.?Ιι8)?(.0Γ 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 












































































